Diari Oficial de la Generalitat Valenciana


Sumari del DOGV 6825, del 24-07-2012 (2012/7135)

RESOLUCIÓ de 3 de juliol de 2012, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte d'addenda III al gasoducte de transport secundari Marina Alta, CBREDE/2011/4/03, al terme municipal de Gata de Gorgos, a la província d'Alacant. (Expedient d'expropiació forçosa JUEXPR/2012/6).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6825

Data del DOGV
:   24-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7135


Organisme emissor
:   Conselleria d'Economia, Indústria i Comerç

Tipus de document
:   Resolució

RESOLUCIÓ de 3 de juliol de 2012, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte d'addenda III al gasoducte de transport secundari Marina Alta, CBREDE/2011/4/03, al terme municipal de Gata de Gorgos, a la província d'Alacant. (Expedient d'expropiació forçosa JUEXPR/2012/6). [2012/7135]  
En data 25 d'octubre de 2011, la Direcció General d'Energia de la Conselleria d'Economia, Indústria i Comerç va dictar una resolució per la qual es va autoritzar Endesa Gas Transportista, SL, es va declarar, en concret, la utilitat pública i es va aprovar el projecte d'execució de l'addenda III al gasoducte de transport secundari Marina Alta, (CBREDE/2011/4/03), al terme municipal de Gata de Gorgos, en la província d'Alacant.   
Esta declaració d'utilitat pública, d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i drets afectats i implica la urgent ocupació d'estos, sent-los d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el cap del Servici Territorial d'Energia d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si pertocara, de les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, aportant els documents acreditatius de la seua titularitat i l'últim rebut de la contribució; podran ser acompanyats dels seus pèrits i d'un notari, si ho estimen oportú, amb gastos a costa seua.  
L'alçament d'actes tindrà lloc el dia 4 de setembre de 2012 a l'Ajuntament de Gata de Gorgos. L'orde d'alçament d'actes es comunicarà a cada interessat per mitjà de l'oportuna cèdula de citació, figurant la relació de titulars convocats al tauler d'edictes de l'ajuntament assenyalat i en l'annex.  
  
Cal remarcar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o amb domicili ignorat o a aquells als qui, intentada la notificació, no s'haguera pogut practicar.  
En l'expedient expropiatori Endesa Gas Transportista, SL assumirà la condició de beneficiària.  
  
Alacant, 3 de juliol de 2012.- El cap del Servici Territorial d'Energia: Rafael Muñoz Gómez.  
Relació concreta i individualitzada de béns i drets afectats del projecte:   
  
Addenda III al gasoducte de transport secundari Marina Alta i les seues instal·lacions auxiliars (Alacant)  
  
Localitat: Gata de Gorgos  
  
  
  
Abreviatures utilitzades: Serv. m.l.=Servitud metres lineals; Serv. m²= Servitud metres quadrats; OT m² = Ocupació temporal metres quadrats  
  
  
\* \* \* \* \* \* \* \* \* \* \*  
  
  
Relación concreta e individualizada de bienes y derechos afectados del proyecto:   
  
Addenda III al gasoducto de transporte secundario Marina Alta y sus instalaciones auxiliares (Alicante)  
  
Localidad: Gata de Gorgos  
  
  
  
Abreviaturas utilizadas: Serv. m.l.=Servidumbre metros lineales; Serv. m²= Servidumbre metros cuadrados; O.T. m² = Ocupación temporal metros cuadrados